राजपुरोहित समाज का संस्कार शिविर आज से
आहोर | आहोरके सत्यनारायण भगवान मंदिर एवं जालोर के आत्मानंद गुरू आश्रम में रविवार से तीन दिवसीय संस्कार शिविर का आयोजन किया जाएगा। आयोजक मंडल के सदस्य नारायणसिंह सांकरना एवं इंद्रसिंह राजपुरोहित भागली ने बताया कि समाज के दोनों आश्रमों में रविवार शाम चार बजे से संस्कार शिविर का आयोजन किया जाएगा। इस संस्कार शिविर में कुल पांच सौ समाज बंधुओं के आवेदन प्राप्त हो चुके हैं। शिविर में इन युवाओं को समाज की प्राचीन इतिहास के अलावा राजपुरोहित समाज के गौरवमय परंपरा को बनाए रखने की सीख दी जाएगी। साथ ही वर्तमान परिदृश्य में राजपुरोहित समाज के विकास के लिए आत्मचिंतन के गुर सिखाए जाएंगे जिससे आज की युवा पीढ़ी को समाज के पौराणिक महत्व की झलक मिल सके। समाज बंधुओं ने शिविर की व्यवस्थाओं का जायजा लिया इस अवसर पर हनुमानसिंह निंबला, इंद्रसिंह राजपुरोहित भागली, रमेशसिंह सांथू, मदनसिंह बरना नारायणसिंह सांकरना सहित समाजबंधु मौजूद थे।
hin_Deva hin_Deva